Albert Engström

Albert Engström (1869–1940) var en svensk kunstner, tegner og forfatter, og medlem av Svenska Akademien fra 1922.
Albert Engström er kanskje en av Sveriges mest folkekjære kunstnere og forfattere. Han ble født i Lönneberga sogn, men bodde største delen av sin barndom i Hult, en liten stasjonsby i nærheten av Eksjö.

Han utdannet seg i Norrköping 1882–88 og på Valands konstskola i Göteborg i 1893. Han var en meget dyktig tegner, hans vitsetegninger med figurer som Kolingen og Bobban ble trykt i vittighetsbladet Strix og ble svært kjente. Han lagde mange karikaturer av datidens øvrighetspersoner – prester, borgere og offiserer.

Engsröm var engasjert i folkeavstemningen om brennevinsforbud i Sverige i 1922. Hans sympatier lå hos nei-siden, et engasjement som resulterte i plakaten Kräftor kräva dessa drycker. Engström selv skal ha hatt et ganske problematisk forhold til alkohol.

Engström tillbragte i noen år mye tid på Gotska Sandön, og han har skrevet det kanskje mest omfattande verket om øya.

Albert Engström har også lagd mange akvareller og tegninger fra Roslagen der han hadde et atelier på en klippe i Grisslehamn.

I Eksjö finnes et Albert Engström-museum.
 Referanser 

 Eksterne lenker 



  Albert Engströms samlede, på Projekt Runeberg
  Albert Engström sällskapet
  Eksjö museum

Kategori:Personer fra Hultsfreds kommun
Kategori:Svenske illustratører
Kategori:Karikaturtegnere
Kategori:Svenske forfattere
Kategori:Medlemmer av Svenska Akademien